Jacques von Bedriaga

Jacques von Bedriaga, ou Jacques Vladimírovich Bedriaga, co apelido ás veces grafado Bedryagha, (en ruso Яков Владимирович Бедряга Yákov Vladimírovich Bedryaga), nado en 1854 en Kriniz, Gobernación de Vorónezh, Imperio ruso, e finado en 1906 en Florencia, Reino de Italia, foi un zoólogo ruso especializado en herpetoloxía.

 Traxectoria 
Bedriaga estudou Ciencias na Universidade Imperial de Moscova baixo a dirección de Anatoli Bogdánov. Despois trasladouse a Alemaña, onde estudou na Universidade de Jena, con Ernst Haeckel e Karl Gegenbaur, na que, en 1875, obtivo o seu doutoramento cunha tese sobre os órganos uroxeniatais dos réptiles.

Despois de doutorarse, Bedriaga continuou a súa buca de réptiles con Gegenbaur, e realizou frecuentes viaxes científicas a rexións ao redor do Mediterráneo. En 1880 publicou un importante traballo sobre herpetoloxía grega, Die Amphibien und Reptilien Griechenlands. Tamén visitou ocasionalmente Rusia, onde estudou as coleccións formadas de expedicións a Asia Central, incluíndo os de Nikolai Przewalski. En 1881 trasladouse a Niza por razóns de saúde e, máis tarde, a Florencia, onde morreu en 1906. 

Nas súas publicacións científicas, Bedriaga ás veces alteraba o seu nome para estar de acordo coa lingua do país onde publicaba. Como resultado, poden verse as seguintes variacións: Jacob Vladimírovich Bedriaga, Johann von Bedriaga e Jean de Bedriaga.Bo Beolens et al. (2011): The Eponym Dictionary of Reptiles. Baltimore, Maryland, USA: The Johns Hopkins University Press. ISBN 978-1-4214-0135-5.

 Algunhas publicacións 
 Ueber Dado Entstehung der Farben bei den Eidechsen (Sobre a aparición de cor en lagartos) 1874.
 "Die Amphibien und Reptilien Griechenlands" (Os anfibios e réptiles de Grecia). Bulletin de la Société impériale des naturalistes de Moscou, 56 (1): 242–310 (Ver texto íontegro) e (2): 278-344 (Ver texto íntegro) 1881.
 Beiträge zur Kenntnis der Amphibien und Reptilien der Fauna von Corsika (Contribucións ao coñecemento dos anfibios e réptiles de Córsega) 1883.
 Beiträge zur Kenntnis der Lacertiden-Familie. (Contribucións ao coñecemento da familia dos lacértidos) 1886.Obras de Bedriaga en lacerta.de.
 Wissenschaftliche Resultate der von N. M. Przewalski nach Central-Asien untemammenen Reisen (Resultados científicos das viaxes a Asia Central de N. M. Przewalski) 1898.

 Epónimos 
Moitas especies herpetolóxicas levan o seu nome, entre elas Archeolacerta bedriagae, Acanthodactylus bedriagai, Chalcides bedriagai, Teratoscincus bedriagai e Rana bedriagae.

Galería

 Abreviatura 
A abreviatura Bedriaga emprégase para recoñecer a Jacques von Bedriaga como autoridade na descrición e taxonomía en zooloxía.

 Notas 

 Véxase tamén 

 Ligazóns externas 
 Bedriaga, Jaques von (1854-1906). Biografía .

Categoría:Científicos de Rusia
Categoría:Herpetólogos de Rusia
Categoría:Alumnos da Universidade Estatal de Moscova
Categoría:Alumnos da Universidade de Jena
Categoría:Nados en 1854
Categoría:Finados en 1906